Dr Paul Klee (* 18. Dezämber 1879 z Münchebuchsee, Schwiiz; † 29. Juni 1940 z Muralto, Schwiiz) isch e Mooler und Grafiker gsi. Er isch zwar in dr Schwiiz uf d Wält cho und ufgwachse, het aber d Schwiizer Staatsbürgerschaft erst postum übercho.[1] Er isch in ängem Kontakt zur Redaktionsgmeinschaft vo «Der Blaue Reiter» gstande, und het sich dere 1911 aagschlosse. Bis zu sällere Zit isch er hauptsächlig as Grafiker dätig gsi, aber e Reis uf Tunis 1914 zsämme mit em August Macke und em Louis Moilliet het em zu siim Durchbruch as Mooler verhulfe. Siis vilsitige Wärk wird em Expressionismus, Konstruktivismus, Kubismus, Primitivismus und em Surrealismus zuegordnet.